ด่วน จีนออกมาตรการ หนุนตลาดหุ้น หุ้นจีนขึ้นทั้งแผง 20% ในวันเดียว
รวมถึงหุ้นอื่น ๆ ที่ทำธุรกิจในจีน พากันบวกทั้งแผง โดยดัชนีตลาดหุ้นฮ่องกง หรือ Hang Seng +9%
16 มี.ค. 2565

ด่วน จีนออกมาตรการ หนุนตลาดหุ้น หุ้นจีนขึ้นทั้งแผง 20% ในวันเดียว
รวมถึงหุ้นอื่น ๆ ที่ทำธุรกิจในจีน พากันบวกทั้งแผง โดยดัชนีตลาดหุ้นฮ่องกง หรือ Hang Seng +9%
เหตุผลสำคัญเกิดจากเมื่อไม่กี่ชั่วโมงที่ผ่านมา รัฐบาลจีนได้มีการแถลงการณ์ว่าจะเข้ามาช่วยรักษาเสถียรภาพในตลาดทุน รวมถึงยังพร้อมที่จะสนับสนุนการจดทะเบียนธุรกิจจีน ในตลาดหุ้นต่างประเทศ
ภายหลังจากไม่กี่วันก่อน ก.ล.ต. สหรัฐอเมริกา ได้มีการแบล็กลิสต์หุ้นจีน ที่จะทำการเพิกถอน
นอกจากนี้ ยังมีการอัปเดตเพิ่มเติมว่า
- จะยังสนับสนุนหุ้นประเภท ADRs หรือ หุ้นของธุรกิจจีนที่มีการจดทะเบียนในตลาดหุ้นต่างประเทศ เช่น หุ้นอาลีบาบา ซึ่งเรื่องนี้เป็นที่กังวลของนักลงทุนในช่วงที่ผ่านมาว่า หุ้น ADRs เหล่านี้จะถูกถอดออกจากตลาดต่างประเทศหรือไม่
- ให้ความเชื่อมั่นว่ารัฐบาลจะมีมาตรการป้องกัน และควบคุมความเสี่ยงในกลุ่มธุรกิจพัฒนาอสังหาริมทรัพย์ในประเทศจีนได้
- จะร่างกฎเกณฑ์ที่เกี่ยวข้องกับธุรกิจประเภทแพลตฟอร์มให้ชัดเจนขึ้น เช่น Tencent, Alibaba, Didi
- จะรักษาเสถียรภาพของตลาดหุ้น และต้อนรับการลงทุนของนักลงทุนสถาบัน
จากแถลงการณ์ดังกล่าว ทำให้ตลาดมีความเชื่อมั่น และมีแรงซื้อหุ้นจีนทั้งแผงเข้ามาทันที
โดยดัชนีตลาดหุ้นฮ่องกง Hang Seng +9%
ดัชนีตลาดหุ้นจีน Shanghai +4% ภายในไม่กี่ชั่วโมง
โดยกลุ่มธุรกิจ ที่มีแรงซื้อเข้ามามากที่สุด ก็คือบริษัทเทคโนโลยีจีน ที่จดทะเบียนอยู่ในตลาดหุ้นสหรัฐอเมริกา และฮ่องกง
 +36%
Meituan +32%
Alibaba +24%
NetEase +23%
Tencent +22%
วันนี้น่าจะเป็นอีกหนึ่งวันที่ทำให้เรารู้ได้ว่า
“อะไรก็เกิดขึ้นได้เสมอ” ในตลาดหุ้นไม่ว่าจะประเทศไหน
จากเมื่อวานที่ทุกคนถอดใจจากหุ้นจีน บางคนถึงขั้นล้างพอร์ตจีนทั้งหมด
แต่มาวันนี้ เรื่องราวกลับพลิกจากหลังมือ เป็นหน้ามือ เขียวสดใส +20% ภายในวันเดียว
และทุกอย่างมันก็จะวนไปแบบนี้ ตราบใดที่มนุษย์มีความโลภ และความกลัว..
Reference
-